
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 1471 


30 Νοεμβρίου 2000 


ΑΠΟΦΑΣΕΙ Σ 

Αριθ. 32031 

Κανονισμός λειτουργίας και τρόπου διενέργειας των 
ελέγχων του Ελεγκτικού Συμβουλίου του αρ. 77 Ν. 
2725/99. 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Τις διατάξεις: 

α) Του Α.Ν.397/68 «περί επανασυστάσεως της Γενικής 
Γραμματείας Αθλητισμού κοιτών αρμοδιοτήτων αυτής». 

β) Του Ν. 1558/1985 (ΦΕΚ 137 Α) «Κυβέρνηση και κυ¬ 
βερνητικά όργανα». 

γ) Του Π.Δ.77/85 «Οργανισμός της Γενικής Γραμματεί¬ 
ας Αθλητισμού». 

δ) Του Ν. 2725/1999 (ΦΕΚ 121 Α') «Ερασιτεχνικός και 
επαγγελματικός αθλητισμός και άλλες διατάξεις», κι 
ιδίως του άρθρου 77 παρ. 8, όπως τροποποιήθηκε από το 
άρ. 3παρ. 4ν. 2858/00 (ΦΕΚ 247 Α'). 

ε) Του άρθρου 68 παρ.12 του Ν.2683/99 «Κύρωση του 
Κώδικα Κατάστασης Δημοσίων Πολιτικών Διοικητικών 
Υπαλλήλων Ν.Π.Δ.Δ., και άλλες διατάξεις». 

2. Την αριθμ. ΥΠΠΟ/ΔΙΟΙΚ/Α1/20261/20-4-2000 (ΦΕΚ 
571 /Β/21 -4-2000) απόφαση του Πρωθυπουργού και του 
Υπουργού Πολιτισμού «Ανάθεση αρμοδιοτήτων στον 
Υφυπουργό Πολιτισμού». 

3. Το γεγονός ότι από τις ρυθμίσεις της παρούσας από¬ 
φασης δεν προκαλείται δαπάνη σε βάρος του κρατικού 
προϋπολογισμού, αποφασίζουμε: 

Ο Κανονισμός Λειτουργίας του Ελεγκτικού Συμβουλίου 
του άρ. 77 ν. 2725/99 έχει ως εξής: 

Άρθρο 1 

Το Ε.Σ ασκεί τις αρμοδιότητέςτου, είτε ως συλλογικό όρ¬ 
γανο, σύμφωνα με τα ειδικότερα οριζόμενα στο άρθρο 3 
του παρόντος κανονισμού είτε ατομικά δια των μελών αυ¬ 
τού, που ασκούν ελεγκτικό έργο σύμφωνα με τα όσα ειδι¬ 
κότερα ορίζονται στο άρθρο 4 του παρόντος κανονισμού. 

Άρθρο 2 

1. Το Ελεγκτικό Συμβούλιο συνεδριάζει τακτικώς μεν 
μία φορά το μήνα ύστερα από πρόσκληση του Προέδρου 
αυτού, εκτάκτως δε οσάκις κρίνει αναγκαίο ο Πρόεδρος 
αυτού ή το ζητήσουν τρία (3) από τα μέλη του. 


2. Το Ε.Σ. βρίσκεται σε απαρτία όταν τα παρόντα μέλη 
είναι περισσότερα από τα απάντα, οι δε αποφάσεις του, 
λαμβάνονται με την απόλυτη πλειοψηφία (ήμισυ συν ένα) 
των παρόντων. Σε περίπτωση ισοψηφίας υπερισχύει η 
γνώμη υπέρ της οποίας τάχθηκε ο Πρόεδρος. 

3. Ο Πρόεδρος έχει την τελική ευθύνη για την καλή λει¬ 
τουργία του Ε.Σ. προεδρεύει των συνεδριάσεων αυτού, 
καθορίζει τα θέματα της ημερήσιας διάταξης, αναθέτει 
στα μέλη αυτού τη διενέργεια των τακτικών και εκτάκτων 
ελέγχων και εκπροσωπεί το Ε.Σ. ως προς όλες τις δρα- 
στηριότητέςτου. 

4. Τον Πρόεδρο, απάντα ή κωλυόμενο, αναπληρώνει ως 
προς όλες τις αρμοδιότητές του ο Αναπληρωτής Πρόε¬ 
δρος ή, εάν και αυτός ελλείπει ή αδυνατεί, ο αρχαιότερος 
κατά ηλικία από τα λοιπά μέλη. 

Άρθρο 3 

1. Ο έλεγχος διενεργείται από ένα ή περισσότερους 
ελεγκτές - μέλη του Ε.Σ. ανάλογα με τη σπουδαιότητατου 
αντικειμένου του ελέγχου. Ο έλεγχος γίνεται για τη διαπί¬ 
στωση της τήρησης των σχετικών διατάξεων του ν. 
2725/99, των σε εκτέλεσή του εκδιδόμενων κανονιστικών 
πράξεων και της λοιπής κείμενης νομοθεσίας. 

2. Οι ελεγκτές ορίζονται από τον Πρόεδρο του Ε.Σ. 

3. Η ανάθεση του τακτικού ελέγχου στα μέλη του Ε.Σ. γί¬ 
νεται στη βάση ετήσιου προγραμματισμού ελέγχων που 
καθορίζεται από την ολομέλεια του Ε.Σ. 

4. Ο έλεγχος γίνεται είτε στην έδρα του Ε.Σ. με βάση τα 
στοιχεία που αποστέλλουν σε αυτό ή στην Γ.Γ.Α. οι ελεγ¬ 
χόμενοι, είτε στην έδρα του ελεγχόμενου. 

5. Επιτρέπεται ο επανέλεγχος συγκεκριμένων θεμάτων 
ύστερα από εντολή του Υπουργού Ανάπτυξης ή μετά από 
απόφαση του Ε.Σ. ή αίτηση του ελεγχομένου. Σ’ αυτήντην 
τελευταία περίπτωση, κάθε δαπάνη του επανέλεγχου βα¬ 
ρύνει τον ελεγχόμενο. 

6. Το Ε.Σ. με απόφασή του καταρτίζειπρότυπαελέγχου, 
πρότυπα εκθέσεων ελέγχου καθώς και πρότυπα διαδικα¬ 
σιών ελέγχου. 

Άρθρο 4 

Οι ελεγκτές - μέλη του Ε.Σ. έχουν δικαίωμα, κατά την 
άσκηση των καθηκόντων τους να λαμβάνουν γνώση οποι- 
ουδήποτε βιβλίου, λογαριασμού, παραστατικού ή άλλου 
εγγράφου, να τα αναζητούν σε κάθε πρόσφορη πηγή, και 
να ζητούν από τον ελεγχόμενο κάθε πληροφορία σχετική 
με τον διενεργούμενο έλεγχο. 

Άρθρο 5 

1. Οι ελεγκτές μετά από κάθε έλεγχο που διενεργούν 
συντάσσουν για κάθε ελεγχόμενη Α.Α.Ε. Έκθεση Ελέγ¬ 
χου την οποία και υποβάλλουν στην ολομέλεια του Ε.Σ. ή 
σε τμήματα τούτου, τη σύσταση και συγκρότηση των 
οποίων αποφασίζει ο Πρόεδροςτου Ε.Σ. 

2. Το Ελεγκτικό Συμβούλιο εξετάζοντας την κατά την 
προηγούμενη παράγραφο έκθεση ελέγχου, έχει την υπο¬ 
χρέωση στην περίπτωση διαπίστωσης παραβάσεων να 
περιλάβει σε ειδική πρόσθετη έκθεσή της, τις κατά την 
κρίση της ενδεικνυόμενες ενέργειες για τη διαπίστωση 
των τυχόν διοικητικών, διαχειριστικών, πειθαρχικών ή ποι¬ 
νικών ευθυνών του ελεγχόμενου νομικού προσώπου ή 
των μελών των οργάνων διοίκησης αυτού. 

3. Την κατά την παράγραφο 1 του παρόντος άρθρου έκ¬ 
θεση καθώς και την τυχόν ειδική έκθεση της προηγούμε¬ 
νης παραγράφου το Ε.Σ διαβιβάζει υποχρεωτικά: 

α) στον Υπουργό Ανάπτυξης 


β) στον αρμόδιο για θέματα αθλητισμού Υπουργό 
γ) στην οικεία αθλητική ομοσπονδία, εάν συντρέχει πε¬ 
ρίπτωση 

γ) στον οικείο επαγγελματικό σύνδεσμο 
δ) στη Γ.Σ. των μετόχων ή μελών του ελεγχόμενου νομι¬ 
κού προσώπου, εάν συντρέχει περίπτωση. 

Άρθρο 6 

Το Ε.Σ. αλληλογραφεί απ’ ευθείας με τις ελεγχόμενες 
ΑΑΕ, διαθέτει αυτόνομο πρωτόκολλο εισερχομένων και 
εξερχομένων εγγράφων και υποβάλλει, όποτε κρίνει αυ¬ 
τό αναγκαίο, ειδικές επιμέρους εκθέσεις ή αναφορές, στη 
Γ.Γ.Α. ή στους εποπτεύοντες Υπουργούς. 

Η ισχύς της παρούσας απόφασης αρχίζει από τη δημο¬ 
σίευσή της στην Εφημερίδα της Κυβερνήσεως. 

Αθήνα, 30 Νοεμβρίου 2000 

Ο ΥΦΥΠΟΥΡΓΟΣ 

ΓΕΩΡΓΙΟΣ ΦΛΩΡΙΔΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




